10/05/2010 | Administración LocalMunicipal
Cambre
Convocatoria de subvencións municipais a entidades sen fin de lucro 2010

A corporación municipal en Pleno, en sesión ordinaria de data 29 de abril de 2010, aprobou as bases da convocatoria pública de subvencións municipais a entidades sen fin de lucro 2010. O prazo para presentar as solicitudes será dun mes, contado a partir do día seguinte ao da publicación destas bases no Boletín Oficial da Provincia. A continuación, transcríbese integramente o texto das citadas bases: Estas bases teñen por obxecto estabelecer os criterios e o procedemento para conceder subvencións municipais, de acordo cos principios de obxectividade, concorrencia e publicidade para prestar servizos e realizar actividades que complementen ou suplan aos atribuídos á competencia municipal ou que, en xeral, contribúan ao fomento dos intereses xerais ou sectoriais dos veciños do municipio. O obxecto da presente convocatoria é apoiar ás entidades municipais sen ánimo de lucro no desenvolvemento de actividades culturais, deportivas, educativas e festivas, así como na dotación de equipamentos que lles resultan necesarios, mediante a concesión de axudas económicas con cargo ás seguintes partidas do orzamento prorrogado de 2010 1.422 48902 “APAS e Centros Escolares”.- Transferencias correntes a entidades sen fin de lucro para realizar actividades de promoción educativa, culturais e deportivas nos centros de educación do concello. Consignación 9.000,00 euros 2.451 48900 “Entidades culturais non lucrativas”.- Transferencias correntes a entidades sen fin de lucro para realizar actividades culturais. Consignación 25.020,00 euros 3.452 48900 “Entidades deportivas non lucrativas”.- Transferencias correntes a entidades sen fin de lucro para realizar actividades deportivas. Consignación 27.000,00 euros 4.451 78002 “Transferencias capital entidades culturais”.- Transferencia de capital a entidades culturais sen fin de lucro para investimentos en equipamento e/ou infraestrutura. Consignación 4.512,86 euros A maiores, prevese unha contía adicional de 3.487,14 euros, que serán dispoñibles unha vez se aprobe definitivamente o orzamento municipal para o exercicio 2010, no que se prevé unha consignación orzamentaria de 8.000,00 euros na partida 451 78002. (disposición adicional primeira) 5.452 78002 “Transferencias capital entidades deportivas”.- Transferencia de capital a entidades deportivas sen fin de lucro para investimentos en equipamento e/ou infraestrutura deportiva. Consignación 8.000,00 euros 6.463 48902 “Outras entidades non lucrativas”.- Transferencias correntes a entidades sen fin de lucro para a organización das festas parroquiais e outras actividades de interese xeral ou sectorial. Consignación 42.000,00 euros Poderán optar a estas subvencións as entidades ou asociacións xuridicamente constituídas e inscritas no rexistro municipal de entidades veciñais do Concello, os comités veciñais e as ANPAS e centros educativos do concello de Cambre, que cumpran os seguintes requisitos: 1.- Carecer de fins de lucro.2.- Desenvolver a súa actividade dentro do termo municipal de Cambre.3.- Non ter pendente de xustificar a subvención municipal concedida no exercicio anterior ou ter solicitado unha prórroga debidamente xustificada e aprobada ou ter desistido de forma motivada e por escrito.4.- Estar ao día nas súas obrigas tributarias e coa seguridade social.5.- Non estar incursa en ningún dos supostos de incapacidade ou incompatibilidade para obter a condición de beneficiario de subvencións (artigo 13 da Lei 38/2003, do 17 de novembro, xeral de subvencións). As solicitudes de subvención presentaranse no rexistro de entrada do Concello, no modelo normalizado que se facilitará neste mesmo rexistro ou na sección de Cultura e Deportes, e no que constará: 1.- Memoria explicativa da actividade ou investimento a realizar no exercicio 2010, e para a que se solicita a subvención e no que se fará constar, a ser posíbel, de forma cuantificada os obxectivos que se han de acadar con estas actividades (con mención especial ao número de beneficiarios/participantes, número de actividades e días nos que se desenvolverán). 2.- No suposto de investimento en inmóbeis deberá acreditar calquera destas condicións: - A titularidade do inmóbel se a entidade é a propietaria. - A autorización e cesión do uso do inmóbel, por parte dos propietarios a prol da entidade sen fin de lucro, cunha duración mínima de cinco anos. - Ou a autorización para facer o investimento, cando os propietarios sexan entidades de carácter social ou relixioso.3.- Orzamento de gastos e forma de financiamento previsto, na que se fará mención especifica ao importe da subvención solicitada ao concello, e as solicitudes ou concesións doutras subvencións doutras administracións públicas ou entidades privadas para o mesmo fin.4.- Os comités veciñais presentarán, ademais, a acta fundacional coa relación dos seus compoñentes, unha fotocopia do CIF solicitado para o efecto e certificación da conta bancaria aberta para a finalidade.5.- Autorización para recadar datos da Axencia Tributaria de estar ao corrente das súas obrigas tributarias.6.- Declaración de estar ao corrente das obrigas tributarias e coa Seguridade Social. O departamento correspondente revisará os expedientes de solicitudes e verificará que conteñan a documentación esixida. Se resultase que a documentación está incompleta ou defectuosa, requiriráselle ao solicitante para que no prazo de DEZ días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude. O prazo para presentar as solicitudes é dun mes, que comezará a contar a partir do día seguinte á publicación destas bases no Boletín Oficial da Provincia. O importe da subvención en ningún caso poderá ser de tal cantidade que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custo total da actividade que vai ser realizada polo beneficiario. Con carácter xeral, o importe que se ha de subvencionar será como máximo 80% do custo total da actividade, sen prexuízo de que o Concello poida variar esta porcentaxe en función do interese da actividade subvencionada, xustificándoo debidamente no expediente, polo órgano xestor da subvención. En todo caso, o importe máximo a subvencionar por solicitante e obxecto será de 3.000,00 euros. No caso de entidades organizadoras de festas parroquias, este importe máximo poderase ver incrementado ata os 5.000 euros.1.- Previamente á concesión, comprobarase de oficio que as entidades solicitantes non teñen débedas tributarias pendentes.2.- Tramitaranse en réxime de concorrencia competitiva, e resolverá o outorgamento das subvencións o Alcalde ou, en caso de delegación, os concelleiros das áreas correspondentes, logo da proposta da Comisión de Avaliación. A Comisión de Avaliación estará formada por: Presidente: Alcalde ou persoa en quen delegue Secretaria: Secretaria xeral ou funcionario en quen delegue Vogais: Interventora ou funcionario en quen delegue Concelleira de Cultura e Contratación Concelleiro de Economía, Facenda, Educación e Deportes Un funcionario da área de Cultura Un funcionario da área de Educación e Deportes Os criterios para a concesión das axudas serán os seguintes: 1.- Representatividade no municipio, gozando de especial preferencia aquelas entidades que colaboraron, durante o 2009, en actos /actividades organizadas polo concello de Cambre (30 puntos) 2.- Número de actividades/competicións, participantes/ beneficiarios e horas de actividade, así como o interese xeral ou sectorial da actividade. (30 puntos) 3.- Capacidade económica autónoma e no que se distinguirá: a porcentaxe do proxecto subvencionada por este concello durante o 2009, así como a porcentaxe que supón o importe solicitado ao concello de Cambre para o proxecto do 2010 (30 puntos) 4.- Carácter periódico ou permanente das actividades subvencionadas excepto que se trate de actos concretos e de carácter puntual que inciten á participación social, cultural ou deportiva (10 puntos) As entidades subvencionadas terán que: 1.-Realizar a actividade ou adquirir os equipamentos para o que se outorgou a subvención.2.-Acreditar o cumprimento da finalidade para a que se concede a subvención, coa presentación dos documentos xustificativos (orixinais ou copias compulsadas) dos gastos realizados.3.-Someterse ás actuacións de comprobación do Concello e ás de control financeiro que corresponde á Intervención municipal.4.-Comunicarlle ao concello, tan pronto como teñan coñecemento, a concesión doutras subvencións concorrentes por parte doutras administracións ou entidades privadas para a mesma finalidade.5.-Sinalar en todo tipo de publicidade que esta actividade conta co financiamento do Concello coa expresión “subvenciona Concello de Cambre”. A lingua que se empregará nos distintos soportes de difusión da actividade será o galego. A publicidade de que a actividade da entidade conta coa subvención do Concello, deberá constar sempre nas sedes das entidades respectivas en lugar visible, durante un período dun ano contado dende o día seguinte ao de data de notificación da subvención concedida, e en todo caso no lugar onde se desenvolva a actividade subvencionada, segundo o modelo do cartel que se aproba xunto coas seguintes bases. En caso de que se subvencionen investimentos en bens inmobles o cartel deberá constar en lugar visible no inmoble respectivo durante un período dun ano.6.-Asumir todas as responsabilidades legais e civís das actividades que se realizan.7.-Cumprir con calquera outra obriga reflectida no artigo 14 da LXS. O incumprimento dalgunha destas obrigas poderase resolver coa suspensión do pagamento da subvención ou coa apertura do expediente de reintegro da subvención indebidamente percibida. A resolución da concesión de subvencións será notificada a todos os solicitantes de forma fidedigna, nun prazo máximo de tres meses dende a finalización do prazo de presentación de solicitudes. A relación de subvencións concedidas baixo esta convocatoria, publicarase no taboleiro de anuncios do concello e na web oficial do concello de Cambre (http://www.cambre.org) con expresión da convocatoria, beneficiarios e achegas percibidas, nun prazo máximo dun mes a partir da data de resolución do programa. Contra a desestimación expresa ou presunta das solicitudes presentadas poderanse formular os recursos que procedan. K.1. Documentación xustificativa: Os peticionarios deberán xustificar a realización da actividade ou proxecto subvencionado mediante a presentación no rexistro de entrada do concello, do modelo normalizado de xustificación que conterá: 1.- unha memoria xustificativa do programa realizado que avalíe os resultados e que terá os seguintes contidos: o Certificación da realización do programa/investimento o Localización e influencia territorial das actividades o Número de actividades realizadas, días da súa realización e usuarios das mesmas. o Valoración dos obxectivos propostos e resultados obtidos o Desviacións respecto das previsións iniciais 2.- Fotografía do Cartel en modelo normalizado colocado en lugar visible na sede da entidade, ou lugar que se estabeleza no apartado H.-5 das bases, demostrativo de que se efectúa a publicidade da subvención concedida, tal e como se esixe nas presentes Bases. Tríptico ou similar, no que se divulgue e promocione a actividade/ investimento e no que debe figurar o Concello de Cambre como entidade subvencionadora tal e como se refire o apartado H-5 das bases. En caso de non terse editado ningún material publicitario, deberá indicarse este extremo.3.- Relación clasificada dos gastos da actividade, con identificación do acredor, documento, importe e data de emisión, e data de pagamento.4.- Facturas orixinais ou copias debidamente compulsadas: As facturas deberán especificar de forma detallada, o número e características dos servizos prestados ou do material adquirido, prezos unitarios así como calquera outra información que facilite a comprobación de que estes documentos se axustan ao obxecto da subvención. Non se admitiran como xustificante de gasto, as facturas nas que non se detallen os anteditos aspectos. a.- As subvencións que teñan por finalidade a realización de actividades de calquera natureza, que xeren gastos de persoal, xustificaranse mediante facturas ou nóminas, e os gastos de material non inventariábel, coas correspondentes facturas ou, en ambos os dous casos, coas súas fotocopias debidamente compulsadas. b.- As subvencións que teñan por finalidade a realización de investimentos en bens de equipo xustificaranse coa factura orixinal ou fotocopia debidamente compulsada dos provedores. c.- As subvencións que teñan por finalidade a realización de obras xustificaranse, coa certificación asinada por un técnico colexiado competente ou, se se executa por contrata, poderase substituír por facturas orixinais ou fotocopias compulsadas que expida o contratista. Deberá estenderse no orixinal da factura unha dilixencia na que se faga constar que a factura foi utilizada como xustificante de gasto para a obtención dunha subvención por parte do concello de Cambre. No caso de presentar fotocopias, deberá estenderse a dilixencia antes de facer a copia.5.- Declaración da totalidade das axudas públicas ou privadas concedidas durante o ano 2010 para o mesmo obxecto, ou pola contra, declaración de non ter outras axudas para o mesmo obxecto.6.- Detalle doutros ingresos ou subvencións que financiasen a actividade subvencionada con indicación do importe e a súa procedencia. O prazo de xustificación comeza a contar dende o día seguinte á comunicación da concesión da subvención, e rematará o 30 de novembro de 2010. Este prazo poderá prorrogarse ata un máximo de quince días mais por pedimento do solicitante ou por proposta razoada da unidade xestora. De non presentar a xustificación dentro do prazo estabelecido nestas bases ou na prórroga autorizada, ou non desistir de forma motivada e por escrito dentro do mesmo prazo, entenderase que renuncia a súa petición. Estes prazos, así como o de presentación de solicitudes, entenderanse sen prexuízo do prazo de dez días, que se concederá no caso de presentación de documentación incompleta ou defectuosa para a súa rectificación.1.- Se consideran gastos subvencionabeis aqueles que sen lugar a dúbidas respondan á natureza da actividade subvencionada e teñan relación directa co obxecto que se subvenciona, e se realicen dende o 1 de xaneiro ata o 30 de novembro de 2010. En particular terase en conta as seguintes regras: a) Non se admitirán facturas de bebidas alcohólicas, tabaco ou calquera outro produto considerado lesivo para a saúde. b) Nas viaxes culturais, poderán xustificarse gastos de desprazamento, pero nunca de alimentación. Admitiranse como gastos subvencionables os gastos de desprazamento e de aloxamento pero non os de alimentación. c) En xeral, non se admitirán como gastos as facturas relativas a alimentos e bebidas, agás os produtos típicos das celebracións tradicionais de Nadal, Entroido, Magosto, Primavera e San Xoán. d) O importe que se xustifique en concepto de gastos correntes de administración xeral (alugueres, luz, gas, auga, teléfono, consumibles de oficina, etc.) non poderá superar o 20% do importe total do presuposto a xustificar. e) En ningún caso se admitirán como xustificante de gastos as cantidades satisfeitas ao Concello, polo uso das súas instalacións deportivas ou culturais. f) Os gastos que se xustifiquen mediante “liquidación de indemnizacións en concepto de desprazamento” deberán axuntar documentación complementaria que acredite que as liquidacións se corresponden coa actividade subvencionada (trípticos, calendarios de actividades/competicións, certificacións de asistencia.). As liquidación deberán presentar detalle das datas dos desprazamentos e quilómetros percorridos, así como do motivo do desprazamento.2.- Cando o importe do gasto subvencionábel supere a cantidade de 12.000,00 euros na subministración de bens de equipo ou servizos de asistencia técnica, ou 30.000,00 euros en obras de infraestrutura e equipamento, a entidade deberá solicitar como mínimo tres orzamentos de diferentes provedores (salvo que polas características do gasto non exista mercado suficiente ou salvo que o gasto se realizase antes da solicitude de subvención), debendo xustificarse expresamente cando non recaia na empresa máis vantaxosa. Vista a documentación xustificativa presentada, logo dos informes- proposta dos Departamentos de cultura, educación e deportes e do informe da intervención municipal, o órgano competente valorará se se cumpriu a finalidade básica obxecto da subvención e neste caso, aprobará os xustificantes presentados e ordenará o pagamento.1.- No suposto de presentar a totalidade da documentación xustificativa e que se certifique o cumprimento dos obxectivos con respecto ás previsións inicias, aboarase a totalidade da subvención. Nos supostos de non presentar a totalidade dos xustificantes requiridos ou de non certificar o cumprimento da totalidade dos obxectivos con respecto ás previsións iniciais, aboarase, de forma proporcional, segundo o importe xustificado ou segundo a desviación das previsións iniciais.2.- Excepcionalmente, e unha vez comunicada a concesión das subvencións, as entidades que sexan beneficiarias dunha subvención, poderán presentar unha solicitude razoada de anticipo do importe concedido, no Rexistro xeral deste Concello. A aprobación dos anticipos realizarase por resolución de Alcaldía e estará condicionada a: a) Informe xustificativo emitido polo responsábel do servizo. b) Proposta do concelleiro delegado da área que corresponda. c) Constitución dunha garantía por importe do anticipo a favor do Concello de Cambre. Segundo o artigo 58 do Real decreto 887/2006 de 21 de xullo, polo que se aproba o Regulamento da Lei 38/2003, xeral de subvencións, nesta convocatoria fíxase unha contía adicional de 3.487,14 euros, para o obxecto “Transferencias capital entidades culturais”. Polo que se fai constar que a efectividade da contía adicional queda condicionada á aprobación dos orzamentos do 2010 antes da resolución da concesión das subvencións. Ademais o órgano concedente publicará a aprobación dos créditos definitivos, con caracter previo á resolución da concesión, nos mesmos medios nos que se publicou a convocatoria, sen que tal publicidade implique a apertura dun novo prazo para presentar as solicitudes nin un novo cómputo de prazo para resolver. Para o non previsto nesta convocatoria será de aplicación o disposto na Lei 38/2003, do 17 de novembro, xeral de subvencións, o R. D. 887/2006 polo que se aproba o Regulamento de desenvolvemento da lei 38/2003, do 17 de novembro, xeral de subvencións, a Lei 9/2007, do 13 de xuño, de subvencións de Galicia, as bases para a execución do orzamento xeral do Concello de Cambre, e demais normativa aplicable. Cambre, 3 de maio de 2010 O alcalde Antonio Varela Saavedra